作者:吳昌齡
標題:花間四友東坡夢・油葫蘆
內容:自別經年十數春，(東坡雲)一別許久不會。(正末唱)全不曾得動問。(東坡雲)且喜今日得一會。(正禾唱)喜君家平步上青雲。(雲)敢問大人，那衙門除授？(東坡雲)自別吾兄官拜端明殿學士。(正末唱)好，好！不枉了玉堂金馬多風韻，(東坡雲)小官如今不在翰林了。謫在黃州團練，經過此處，訪問吾兄。(正末唱)可甚的吳山楚水生勞頓。(東坡雲)共君一夕話，勝讀十年書。(正末唱)我和你話一夕，勝如那酒一樽。(東坡雲)吾兄，我和你是同堂故友哩。(正未唱)咱須是舊時朋友相親近，何必要飲的醉醺醺。(東坡雲)相逢不飲空回去，洞口桃花也笑人。(正末唱)。